Партызанская брыгада імя А. К. Флегантава

**Партызанская брыгада імя А. К. Флегантава** (да красавіка 1943 года **партызанская брыгада «За Радзіму»**) — партызанская брыгада, створаная ў кастрычніку 1942 года ў Чэрвеньскім раёне. Дзейнічала на акупаванай тэрыторыі Чэрвеньскага, Пухавіцкага, Асіповіцкага, Бабруйскага, Маларыцкага, Дзівінскага раёнаў БССР і Камінь-Кашырскага раёна Валынскай вобласці.

## Склад 
Брыгада была створана на базе атрадаў Аляксея Канідзеевіча Флегантава (пачаў арганізоўвацца ў снежні 1941; пазней атрад «Баявы»), Уладзіміра Андрэевіча Ціхамірава (пазней імя Сталіна), Івана Захаравіча Кузняцова (пазней «Чырвоны сцяг»), 752-га, «Полымя». У снежні 1942 года ў брыгаду увайшоў атрад імя Варашылава, 752-і атрад быў вылучаны з брыгады для стварэння 1-й Бабруйскай партызанскай брыгады. У сакавіку атрад імя Сталіна быў разгорнуты ў 12-й кавалерыйскай партызанскай брыгады імя І. В. Сталіна. У чэрвені 1943 года на базе атрада «Полымя» і новасфарміраванага атрада імя Чапаева створана партызанская брыгада «Полымя». У жніўні 1943 на базе атрадаў «Чырвоны сцяг» і імя Варашылава створана партызанская брыгада «Чырвоны Сцяг». У брыгадзе дзейнічаў партызанскі атрад імя П. Л. Валькова, створаны ў кастрычніку 1943. У студзені 1944 атрад быў перадыслацыраваны да чыгуначнага ўчастка Ковель — Брэст, дзе дзейнічаў самастойна. 12 ліпеня 1944 года атрад (215 партызан) злучыўся з Чырвонай Арміяй.

## Камандаванне 
### Камандзіры 
* Аляксей Канідзеевіч Флегантаў (загінуў);
* Яўген Фёдаравіч Філіпскіх;
* Фёдар Фёдаравіч Тараненка;
* Іван Васілевіч Жохаў;
* М. Ф. Ваганаў.

### Камісары 
* Георгій Раманавіч Чарняўскі;
* Іван Васілевіч Жохаў;
* І. І. Раманаў.

### Начальнікі штаба 
* Фёдар Фёдаравіч Тараненка;
* У. І. Бабкоў;
* І. І. Раманаў;
* М. Ф. Ваганаў;
* І. В. Мацюшаў.

## Гісторыя 
28 жніўня — 11 кастрычніка 1942 года атрад Флегантава зрабіў баявы рэйд у варожым тыле з Усвяцкага раёна Клінінскай вобласці ў Чэрвеньскі раён. У час рэйду 12 верасня 1942 года разам з партызанамі брыгады Дубава ў засадным баі на дарозе Камень — Лепель каля вёскі Бароўка знішчыў аўтатранспартную калону з канвоем. Разам з Сіроцінскай і 3-й беларускай партызанскай брыгадай і мясцовым насельніцтвам 31 жніўня 1942 года на ўчастку Лоўжа — Обаль разбурылі дзесяць кіламетраў чыгуначнага палатна. З 22 кастрычніка да 25 лістапада 1942 года падарвалі чатырнаццаць эшалонаў, у тым ліку два абстралялі і знішчылі. 19 верасня — 14 лістапада 1943 года брыгада перадыслацыравалася з Чэрвеньскага ў Маларыцкі раён. У час рэйду брыгада прайшла каля 860 кіламетраў праз 162 населеныя пункты, правяла тры сустрэчныя баі.

Пасля злучэння з Чырвонай Арміяй брыгада была ўключана ў склад 38-й гвардзейскай стралковай дывізіі. Трымала абарону каля вёскі Картэлісы Ратнэўскага раёна Валынскай вобласці, Воса Дзівінскага раёна і пераправы цераз Прыпяць каля вёскі Ветлы Камінь-Кашырскага раёна.

25 сакавіка 1944 года брыгада (895 партызан; атрады «Баявы» (да мая 1943 атрад Флегантава), 44-ы, імя Літвінава (нададзена імя камандзіра ўзвода атрада «Баявы» П. М. Літвінава, які загінуў у баі), 45-ы) злучылася з Чырвонай Арміяй. Расфарміравана ў красавіку — чэрвені 1944 года паатрадна.

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе